РЕЗЮМЕ НА ИЗСЛЕДОВАТЕЛСКИ ПРОЕКТ

Договор №80-10-118/16.04.2020 г.

**Тема: „Модели на приложение на компетентностния подход във**

**възпитателната дейност в училищна среда“**

**Ръководител**: проф. дпн Сийка Георгиева Чавдарова – Костова

Екип: ас. Екатерина Томова, докт. Евгения Чаушева, студент Ивелина Темелкова, студент Силвия Иванова

**Факултет по педагогика**

В рамките на проекта бяха разработени комплекси от модели за приложение на компетентностния подход във възпитателната дейност в училищна среда, които бяха пряко приложени в обучението на студенти – бъдещи педагози от специалностите Педагогика и Неформално образование, 1 курс, изучаващи учебната дисциплина Теория на възпитанието, в т.ч. чуждестранни студенти, изучаващи тази учебна дисциплина на английски език, от Ирландия, Испания, Полша, Казахстан и Япония, през летния семестър на учебната 2019/2020 г.

В рамките на разработените модели бяха изведени основни възможности за възпитателна дейност, заложени в ключовите компетентности за учене през целия живот, всяка една от които бе поставена в контекста на основен елемент от съдържанието на проблематиката на Теорията на възпитанието, в т.ч. в рамките на хоспитирането по тази учебна дисциплина. Освен разработването и прилагането на моделите, бе осъществено анкетно проучване със студентите относно възможностите за прилагане на компетентностния подход във възпитателната дейност в училищна среда, както и дискусионен форум с участието на директори, зам.-директори на образователни институции в предучилищното и училищното образование, учители в предучилищното и училищното образование, преподаватели, студенти и специализанти, подготвящи се за учители.

Цялостната работа по проекта показа разнообразие от възможности за прилагане на компетентностния подход в обучението на студенти – бъдещи педагози. Целевото му прилагане под формата на моделиране на различни варианти придава системност в процеса на обучение. Доколкото това се прави за първи път в обучението по Теория на възпитанието, моделът има и характеристики на иновативност.

Най-общо, постигнатите научни резултати от проекта, могат да бъдат представени по следния начин:

- Концептуализиране на компетентностния подход в контекста на теорията на възпитанието;

- Очертаване на основни теоретични възможности за прилагане на компетентностния подход във възпитателната дейност на базата на анализ на теоретични концепции и нормативни документи, регламентиращи образователната политика, в т.ч. в сферата на възпитателната работа в образователните институции.

- Разработване на модели за прилагането на основните ключови компетентности за учене през целия живот с акцент върху възможностите за осъществяването им в училищна и извънучилищна среда във възпитателен контекст.

- Разработването на модели за прилагане на ключови компетентности във възпитателен контекст в обучението на студенти – бъдещи професионални педагози.

- Апробиране на разработените модели в процеса на обучение по Теория на възпитанието, в т.ч. хоспитиране, със студенти – бъдещи професионални педагози.

- Осъществено анкетно проучване на резултати от прилагането на компетентностния подход в обучението на бъдещи професионални педагози.